paragraph_text: Kennan napušta službu karijernog diplomata u ministarstvu vanjskih poslova 1950., ali ga predsjednik Harry Truman ubrzo imenuje za veleposlanika u Moskvi (1951.-1952.); potom sudjeluje u komisijama koje razmatraju daljnje politike prema komunističkim zemljama. Kao član Instituta za napredne studije u Princetonu od 1956., ostao je važan mislilac u pitanjima vanjske politike, nerijetko istupajući u javnosti s kritikama protiv raznih američkih politika.